b'\n_START_ARTICLE_\nChris Sale\n_START_SECTION_\nUniverzitetna kariera\n_START_PARAGRAPH_\nSale je svoje univerzitetne dneve pre\xc5\xbeivljal na univerzi Florida Gulf Coast University. Med sezono 2010 je z ekipo na sedemnajstih tekmah zbral enajst zmag, ni\xc4\x8d porazov in dovoljeval po 2,01 teka. V skupno 103 menjavah je zbral 146 izlo\xc4\x8ditev z udarci in dovolil le 14 prostih prehodov na bazo._NEWLINE_Med poletjem leta 2009 je Sale nastopal z ekipo Yarmouth-Dennis Red Sox v ligi Cape Cod Baseball League. Zbral je \xc5\xa1tiri zmage in dva poraze, dovoljeval pa je po 1,47 teka. Dodal je \xc5\xa1e 57 izlo\xc4\x8ditev z udarci.\n_START_SECTION_\nNi\xc5\xbeje podru\xc5\xbenice\n_START_PARAGRAPH_\nSalea so z 13. izbiro nabora lige MLB leta 2010 izbrali predstavniki ekipe Chicago White Sox._NEWLINE_Po uradnem podpisu pogodbe s klubom je Sale svojo poklicno pot za\xc4\x8del na stopnji Single-A z ekipo Winston-Salem Dash. V \xc5\xa1tirih tekmah je v \xc5\xa1tirih menjavah dovoljeval 2,25 teka. Nato je bil poslan na stopnjo Triple-A v Charlotte, kjer je v sedmih tekmah v 6\xe2\x85\x94 menjave dovoljeval po 2,84 teka in dovolil \xc5\xa1tiri proste prehode na bazo ter zbral 15 izlo\xc4\x8ditev z udarci.\n_START_SECTION_\nLiga MLB\n_START_PARAGRAPH_\nSale je v ligo MLB bil prvi\xc4\x8d vpoklican 4. avgusta 2010, prvi\xc4\x8d pa je nastopil \xc5\xbee dva dni kasneje. Na tekmi proti ekipi Baltimore Orioles je kot razbremenilec vstopil v 8. menjavi. Sale je bil prvi, ki je bil izbran na naboru lige MLB leta 2010, ki je bil vpoklican na najvi\xc5\xa1jo stopnjo. 1. septembra je ubranil svojo prvo tekmo.  28. maja 2012 je na tekmi proti ekipi Tampa Bay Rays, ki jo je njegova ekipa dobila z 2:1, Sale v 7\xe2\x85\x94 menjave z udarci izlo\xc4\x8dil 15 udarcev, s \xc4\x8dimer je postavil svoj osebni rekord. Ta izkupi\xc4\x8dek je drugi najvi\xc5\xa1ji v zgodovini kluba, dosegli so ga \xc5\xa1e Eddie Cicotte, Ed Walsh in Jim Scott. Absolutni rekord je s \xc5\xa1estnajstimi izlo\xc4\x8ditvami z udarci postavil Jack Harshman.  Sale je za svojo igro v mesecu maju prejel nagrado Metalec meseca Ameri\xc5\xa1ke lige. Zbral je 4 zmage in poraz, dovoljeval je 1,71 teka, z udarci je izlo\xc4\x8dil 35 odbijalcev in svojim nasprotnikom dovoljeval odbijalsko povpre\xc4\x8dje 0,181._NEWLINE_1. julija 2012 je Sale prejel vabilo upravnika ekipe Ameri\xc5\xa1ke lige Rona Washingtona za nastop z ekipo na Tekmi vseh zvezd leta 2012 v Kansas Cityju. To je bil prvi tovrstni nastop Salea.'